---
# System prepended metadata

title: post

---

<div class="text-justify">
আমার বাংলা ব্লগের যাত্রাটা মোটেও আজকের এই দিনটির কথা চিন্তা করে শুরু করিনি। অর্থাৎ এই আমার বাংলা ব্লগ কমিউনিটিটি একেবারেই আমার শখের বশবর্তী থেকেই শুরু করেছিলাম। বাংলা ভাষা এবং বাংলার প্রতি অন্তরের অন্তস্থল থেকে একটি তীব্র ভালোবাসার টানে এই আমার বাংলা ব্লগের সৃষ্টি। বরাবরই বাংলাতে লেখালেখি করাটা আমার কাছে খুব ভালো লাগার এবং ভালোবাসার জায়গা ছিলো শুরু থেকেই এবং সেই ভালোবাসা থেকেই আজকের আমার এই আমার বাংলা ব্লগ। স্টিমিটে প্রথমে বাংলার জন্য জায়গা করে নিতে চাইলেও প্রথমে খুব একটা সম্ভব হয়নি। কিন্তু বেশ দীর্ঘ একটা সময় পর আমরা সে অবস্থানটা বেশ অনেকটাই অর্জন করতে পেরেছি বর্তমানে।
</div>
<br>
<div class="text-justify">
এই প্লাটফর্ম কিংবা এই কমিউনিটি আমার খুব শখের জায়গা হলেও। এটা বর্তমানে আমার দৈনন্দিন জীবনের সাথে একেবারে ওতপ্রোতভাবে জড়িয়ে গিয়েছে। ঠিক যেনো আমার নিজের পরিবার। আমার প্রতিটা দিন ই এই কমিউনিটিতে, এই প্ল্যাটফর্মে অনেকটা সময় ব্যয় করতে হয় এবং এটা একেবারেই আমার ভালোবাসা থেকে আমি করি। যদি সত্যি কথা বলি, তাহলে আমার বাংলা ব্লগ আমার ভালোবাসার অন্য একটি রূপ। আমার অন্য একটি স্বপ্ন এবং আমার এই ভালোবাসা পূর্ণতা পেয়েছে দেখেই আমার সবচেয়ে বেশি ভালো লাগে। 
</div>
<br>
<div class="text-justify">
আনন্দের ব্যাপার হচ্ছে, দেখতে দেখতে আমার বাংলা ব্লগ এর তিন বছর হতে চলেছে। মনে হচ্ছে এই তো সেদিন কমিউনিটি খোলার কথা বলছিলাম। সময় কতো দ্রুত চলে যায়! স্বপ্ন যখন বাস্তবে রূপ নেয় তখন অন্যরকম ভালো লাগা কাজ করে। আমি শুরুতেই তাদেরকে ধন্যবাদ দিতে চাই। যারা আমার বাংলা ব্লগের সাথে শুরু থেকে আমাদের পাশে রয়েছেন। আমাদের প্রতিটি কাজে আমাদের সাহায্য করেছেন।একটি কমিউনিটিতে ইনভেস্ট করে  কমিউনিটি খোলা খুব সহজ।কিন্তু একটি কমিউনিটি এতদূর পর্যন্ত এগিয়ে নিয়ে যাওয়া কখনোই সম্ভব হতো না, যদি না আপনারা আমার পাশে থাকতেন। সকলের ভালোবাসা, আগ্রহ, সকলের কন্ট্রিবিউশন ই আজকের আমার বাংলা ব্লগ। 
</div>
<br>
<div class="text-justify">
আগামী ১১ জুন আমার বাংলা ব্লগের তিন বছর পূর্ণ হতে যাচ্ছে। গতবারের ন্যায় এবারও আমরা তৃতীয় বর্ষপূর্তি উদযাপন করতে চাই। কিন্তু সেটার এখনও ঠিক সেভাবে পরিকল্পনা আমরা করে উঠতে পারিনি এবং তার জন্য দরকার আপনাদের মতামত ও পরামর্শ। অর্থাৎ আপনারা তৃতীয় বর্ষপূর্তি আয়োজনটিতে কিভাবে, কি চান সেটাই ব্যক্ত করবেন এই পোস্টের কমেন্ট বক্সে। অর্থাৎ তৃতীয় বর্ষপূর্তি  উদযাপন অনুষ্ঠানে কোন কোন অনুষ্ঠানের আয়োজন করা যায় তার মতামত শেয়ার করবেন।
</div>
<br>
<div class="text-justify">
<b>পরিকল্পনায় অবশ্যই নিম্নের দুইটি বিষয়কে প্রাধান্য দিতে হবে -</b>
</div>
<br>
<div class="text-justify">
<b>১)আয়োজনটি কয় ভাগে এবং কতদিন ব্যাপি করতে চান?</b>
</div>
<br>
<div class="text-justify">
আমরা খেয়াল করেছি আমাদের প্রথম বর্ষপূর্তি অনুষ্ঠানটা খুব একটা উপভোগ্য হয়নি,তবে ২য় টি হয়েছিলো।কারণ ১মটি বেশ অনেকটা সময় ধরে চলেছিলো। তাই আমি মনে করি যদি ভাগ ভাগ করে আয়োজনটি করা যায়। সে ক্ষেত্রে ব্যাপারটা আরো বেশি আনন্দদায়ক হবে। তবে অবশ্যই তা করা হবে আপনাদের মতামতের ভিত্তিতে। তাই আপনারা আবার আপনাদের মূল্যবান মতামত ব্যক্ত করতে পারেন। 
</div>
<br>
<div class="text-justify">
<b>২)আয়োজনে আপনারা কি কি সেগমেন্ট সংযুক্ত রাখতে চান?</b>
</div>
<br>
<div class="text-justify">
আমার বাংলা ব্লগ এর তৃতীয় বর্ষপূর্তি অনুষ্ঠানে আপনারা ঠিক কোন কোন আয়োজন এবং অনুষ্ঠান চান, সেটা অবশ্যই কমেন্ট বক্সে জানাবেন। অর্থাৎ আপনারা কোন কোন সেগমেন্ট সংযুক্ত করতে চান, সেসব কিভাবে বাস্তবায়ন করা যায়। তা বিস্তারিত শেয়ার করতে পারেন।
</div>
<br>
<div class="text-justify">
আমার বাংলা ব্লগের সকল ইউজারগণ এই পোস্টের নিচে কমেন্ট করে আপনাদের মতামত এবং পরিকল্পনা শেয়ার করবেন। উপযুক্ত এবং ভালো পরামর্শ দাতাদের পরামর্শ গুলোর সমন্বয়ে আমরা আমাদের অনুষ্ঠানটির আয়োজনের ব্যবস্থা করবো।আপনারা আপনাদের নিজেদের মতামতগুলো নিঃসংকোচে আমাদের সাথে শেয়ার করুন। তবে অবশ্যই তা খুব দ্রুত শেয়ার করতে হবে এই মাসের মধ্যে।যাতে সেটা নিয়ে কমিউনিটির এডমিন, মডারেটরদের সাথে মিটিং করে অনুষ্ঠানটি পুরোপুরি ভাবে ফাইনাল করতে পারি। 
</div>